Държавен вестник, бр. 74, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  74
Чл. 36. Във всяка административна об­
ласт в Република България се предоставя 
най-малко една специализирана програма 
за преодоляване на агресията и справяне с 
гнева за извършители на домашно насилие, 
която включва социално и психологическо 
консултиране.
Чл. 37. Минималните стандарти за издръж­
ка на специализираните услуги се определят 
с акт на Министерския съвет.
Раздел II
Финансиране и контрол
Чл. 38. Финансирането на специализира­
ните услуги и програми за предоставяне на 
защита, помощ и подкрепа на лица, пострадали 
от домашно насилие или в риск, се осъщест­
вява по реда на глава трета от Правилника.
Чл. 39. При финансирането на специали­
зираните услуги и програми по чл. 28, ал. 1, 
т. 1 – 3 и чл. 29 задължително се остойнос­
тяват следните елементи на разходите, които 
ги формират:
1. разходи за персонал (разходи за запла­
ти и възнаграждения за персонала, други 
възнаграждения и плащания за персонала и 
дължимите осигурителни вноски за сметка 
на работодателя);
2. разходи за материали и консумативи, 
пряко свързани с предоставянето на услугата;
3. режийни разходи – разходи за издръжка;
4. разходи за поддържане на материалната 
база за предоставяне на услугата;
5. разходи за транспорт, пряко свързани с 
предоставяне на услугата, както и за придру­
жаване на лицата, които я ползват;
6. разходи за осигуряване на достъп до 
информация – когато услугата се предоставя 
на лица с ограничения в зрението, слуха или 
говора и на лица с интелектуални затруднения;
7. разходи за осигуряване на храна за пот­
ребителите на услугата, само за защитено 
жилище;
8. разходи за облекло за потребителите на 
услугата, само за защитено жилище;
9. разходи за осигуряване на лекарствени 
продукти, санитарно-хигиенни материали и 
средства за предпазване от и предотвратяване 
и разпространяване на заразни и паразитни 
болести;
10. разходи за обучения и супервизия на 
служителите, които осъществяват дейност по 
предоставяне на услугата;
11. разходи за охранителни системи;
12. други специфични разходи, присъщи на 
услугата – например техническо оборудване, 
обзавеждане и наем.
Чл. 40. Всяко юридическо лице, което 
предоставя специализирана услуга и/или 
програма по чл. 28, ал. 1, т. 1 – 3 и чл. 29, е 
длъжно да извършва периодичен и годишен 
вътрешен контрол за тяхното предоставяне, 
който включва дейности по:
1. оценка на съответствието на предоставя­
ните специализирани услуги и/или програми 
със стандартите за специализираните услуги 
и/или програми и критериите за тяхното 
изпълнение;
2. събиране, обработване, анализиране и 
съхраняване на информацията за всички пре­
доставяни от юридическите лица специализи­
рани услуги и/или програми чрез обхващане 
на всички лица, ползващи услугите;
3. провеждане на системно наблюдение 
на ефективността на предоставяните специа­
лизирани услуги и/или програми с оглед на 
постигнатите резултати за лицата, които ги 
ползват;
4. идентифициране на силни и слаби стра­
ни, възможности и рискове в дейността по 
предоставяне на специализирани услуги и/
или програми;
5. идентифициране на проблеми, пропуски, 
грешки и нарушения при предоставянето на 
специализирани услуги;
6. осъществяване на информационен обмен 
с лицата, които ползват специализирани ус­
луги и/или програми, предоставяни от други 
организации;
7. извършване на текущи проверки, за 
резултатите от които се изготвят протоколи.
Чл. 41. Юридическите лица, предоставящи 
специализирани услуги и/или програми, съ­
бират и обобщават информацията, получена 
при извършване на проверките по чл. 40, и 
най-малко два пъти в годината изготвят ана­
лиз на информацията, който предоставят на 
Секретариата на Националния съвет.
Чл. 42. (1) Контролът върху специализира­
ните услуги и програми се осъществява от 
Националния съвет чрез неговия Секретариат.
(2) Контролът по ал. 1 се осъществява от 
служители на Секретариата на Националния 
съвет, определени със заповед на министър-
председателя или на упълномощено от него 
длъжностно лице, чрез проверки на място и 
проверка на документи.
Чл. 43. Контролът включва проверка за 
изпълнението на договора по предоставяне 
на специализираните услуги, включително:
1. за спазването на стандартите за специа­
лизираните услуги и програми за защита от 
домашното насилие по чл. 29 – 33;
2. за спазването на правата на потребите­
лите на специализираните услуги и програми;
3. за начина, по който финансираните юри­
дически лица, предоставящи специализирани 
услуги и програми, разходват определените 
по бюджета на Министерския съвет средства 
за финансиране на проекти за превенция и 
защита от домашното насилие;
4. за резултатите и ефективността на прог­
рамите за справяне с гнева и на специализи­
раните услуги.